**DOTÁCIA NA STRAVU**

* v zmysle § 4 ods. 3 písm. b) zákona o dotáciách na dieťa, ktoré navštevuje MŠ alebo ZŠ a žije v domácnosti, ktorej sa poskytuje **pomoc v hmotnej núdzi** *(ďalej len „dieťa v HN“)* alebo ktorej príjem je najviac vo výške životného minima *(ďalej len „dieťa v ŽM“)*
* v zmysle § 4 ods. 3 písm. c) zákona o dotáciách na dieťa, ktoré **navštevuje posledný ročník MŠ** alebo ZŠ a žije v domácnosti, v ktorej si ani jeden člen domácnosti **neuplatnil** na toto **dieťa nárok na sumu daňového zvýhodnenia na vyživované dieťa**, ktoré dovŕšilo **šesť rokov veku** a nedovŕšilo 15 rokov veku, žijúce s ním v domácnosti podľa osobitného predpisu[[1]](https://mail.google.com/mail/u/0/%22%20%5Cl%20%22m_6755545319019616350__ftn1%22%20%5Co%20%22)*(ďalej len „deti bez daňového bonusu),*táto skutočnosť sa žiadateľovi podľa § 4 ods. 4 preukazuje čestným vyhlásením



Z uvedenej tabuľky vyplýva, **že zákonný zástupca 5 ročného dieťa** v poslednom ročníku MŠ /rok pred začatím školského vzdelávania / **si môže uplatniť daňový bonus a zároveň dotáciu na stravu do obdobia**, **kým dieťa nedovŕši 6 rokov**. Potom si musí rodič vybrať medzi dotáciou na stravu a daňovým bonusom, no z vyššie uvedeného vyplýva, že ak si rodič požiadal o dotáciu na stravu, stráca tým nárok na daňový bonus.

Nárok na poskytnutie dotácie na stravu podľa §4 ods. 3 písm. c) zákona o dotáciách preukazuje zákonný zástupca **dieťaťa čestným prehlásením**, a to nezávisle od veku dieťaťa, t.j. povinnosť predloženia čestného vyhlásenia sa vzťahuje aj na zákonných zástupcov detí, ktoré nedovŕšili 6 rokov veku a sú v poslednom ročníku MŠ.

ČESTNÉ PREHLÁSENIE ZÁKONNÝ ZÁSTUPCA **ODOVZDÁ DO** 8. SEPTEMBRA triednym učiteľkám , alebo vedúcej školskej jedálne.

Ústredie práce upozorňuje, aby rodičia **kategórie detí od 6 do 15 rokov**, ktorí majú nárok na uplatnenie si zvýšeného daňového bonusu **uprednostnili uplatnenie si tohto daňového bonusu**, nakoľko **ak sa na dieťa poskytne dotácia na stravu, zanikne im nárok na akýkoľvek daňový bonus úplne**.

Výška daňového bonusu podľa jednotlivých vekových skupín je nasledovná:

* dieťa do 6 rokov veku – daňový bonus vo výške 46,44€
* dieťa od 6 rokov veku do 15 rokov veku – daňový bonus vo výške 39,47€
* dieťa od 15 rokov veku – daňový bonus vo výške 23,22€

PRÍKLAD pre porovnanie výhodnosti dotácie na stravu verzus daňového bonusu:

* v prípade, obedov „zadarmo“ by rodič dostal 26,00€ = 1,30€ (dotácia na stravu na jedno odobraté jedlo) x 20 dní, len v prípade, že sú školy otvorené
* keby rodič uprednostnil daňový bonus, dostal by 39,47€, bez ohľadu na to, či sú školy otvorené alebo nie